**CEPA CALVIÀ**

**PLA DE CONVIVÈNCIA**

[1. DEFINICIÓ 2](#_Toc32831208)

[2. CARACTERÍSTIQUES I ENTORN DEL CENTRE EDUCATIU 3](#_Toc32831209)

[a) Descripció del centre i de l’entorn. 3](#_Toc32831210)

[b) Estudi i valoració de la convivència al centre. 5](#_Toc32831211)

[c) Estudi i valoració del tractament de la igualtat entre ambdós sexes i situacions de violència per qüestió de gènere. 7](#_Toc32831212)

[d) Respostes que el centre dona a les situacions de conflicte. 7](#_Toc32831213)

[e) Relació amb els serveis socials, sanitaris i recursos de l’entorn i la comunitat. 8](#_Toc32831214)

[3. OBJECTIUS PER TAL DE MILLORAR LA CONVIVÈNCIA AL CENTRE 9](#_Toc32831215)

[a) Aconseguir la integració efectiva de tots els membres de la comunitat educativa 10](#_Toc32831216)

[b) Promoure la participació dels alumnes 10](#_Toc32831217)

[c) Impulsar les relacions positives entre els membres de la comunitat educativa 11](#_Toc32831218)

[d) Prevenir els conflictes i, si se’n produeixen, facilitar-ne la gestió positiva 11](#_Toc32831219)

[e) Prevenir la violència per raó de gènere i l’assetjament sexual 12](#_Toc32831220)

[4. PROPOSTES DE FORMACIÓ PER A TOTA LA COMUNITAT EDUCATIVA ADREÇADES A LA PREVENCIÓ I LA GESTIÓ POSITIVA DELS CONFLICTES 13](#_Toc32831221)

[5. ACCIONS PREVISTES PER A LA CONSECUCIÓ D’OBJECTIUS: PERSONES RESPONSABLES, ORGANITZACIÓ. 13](#_Toc32831222)

[6. PROCEDIMENTS ESPECÍFICS D’ACTUACIÓ PER PREVENIR I GESTIONAR CONFLICTES. PROCESSOS DE MEDIACIÓ ESCOLAR 14](#_Toc32831223)

[6.1. CONDUCTES CONTRÀRIES A LES NORMES DE CONVIVÈNCIA 15](#_Toc32831224)

[6.1.1 MESURES EDUCATIVES DE CORRECCIÓ 16](#_Toc32831225)

[6.1.2 PROTOCOL D’ACTUACIÓ DAVANT UN CONFLICTE 17](#_Toc32831226)

[6.2. CONDUCTES GREUMENT PERJUDICIALS PER A LA CONVIVÈNCIA 18](#_Toc32831227)

[6.2.1 MESURES EDUCATIVES DE CORRECCIÓ 19](#_Toc32831228)

[7. MESURES ADOPTADES EN EL CENTRE EN RELACIÓ A LA DETECCIÓ, COMUNICACIÓ I ACTUACIONS PER A ALUMNES TRANSSEXUALS I TRANSGÈNERE. 24](#_Toc32831229)

[8. MESURES DE PREVENCIÓ, DETECCIÓ I INTERVENCIÓ DAVANT POSSIBLES CASOS DE DISCRIMINACIÓ, ASSETJAMENT ESCOLAR, VIOLÈNCIA DE GÈNERE O MALTRACTAMENT 26](#_Toc32831230)

[9. PROTOCOL D’ACTUACIÓ DAVANT UN POSSIBLE ASSETJAMENT ESCOLAR. 28](#_Toc32831231)

[10. SEGUIMENT I AVALUACIÓ DEL PLA DE CONVIVÈNCIA. 30](#_Toc32831232)

[ANNEXOS 31](#_Toc32831233)

# DEFINICIÓ

El nostre Pla de Convivència respon a la necessitat de contribuir a la millora de les relacions que s’estableixen entre tots els membres de la comunitat educativa i a la idea de la prevenció i resolució de situacions conflictives. Entenem el conflicte com a la discrepància entre les parts, deguda, en moltes ocasions, a la diferent percepció que se’n té i,per convivència, la capacitat per respectar, per saber escoltar i poder sentir-se escoltat, per ser tolerant i per ser responsable.

Consideram que les normes són necessàries per mantenir el funcionament de la comunitat educativa i per preservar les actituds democràtiques de tolerància, respecte i igualtat i, per tant, han de tenir en compte la igualtat de tracte i d’oportunitats, així com la sensibilitat envers les situacions de risc o vulnerabilitat. El Pla de Convivència no ha de reflectir tan sols una aplicació de mesures disciplinàries sinó que s’ha d’establir com un objectiu educatiu treballar la convivència durant tot procés educatiu.

La normativa bàsica d'aplicació és el Decret 121/2010, de 10 de desembre, pel qual s'estableixen els drets i els deures dels alumnes i les normes de convivència als centres docents no universitaris.

El marc d’actuació del CEPA Calvià ve definit pel projecte educatiu del centre:

L’objectiu del CEPA Calvià és *“satisfer les expectatives de formació dels nostres alumnes oferint una formació acadèmica innovadora i de qualitat i fomentant una atenció personalitzada que els ajudi en la seva integració social i laboral*.

*Pretenem donar un ensenyament de qualitat amb una oferta flexible per tal d’atendre les necessitats de les persones en el seu context social i laboral. Aspiram que el nostre centre sigui innovador i integrador de la diversitat cultural i respectuós amb totes les diferències ideològiques, culturals, lingüístiques, ètniques i de gènere”*.

El procés de revisió del Pla de Convivència contempla l’anàlisi de la població escolar del nostre centre i parteix de les següents característiques:

1. Vivim en un municipi determinat pel sector turístic i de serveis afins.
2. L’estacionalitat laboral juntament amb la inestabilitat contractual i els horaris exhaustius fan difícil compaginar el treball amb la formació. Les expectatives de l’alumnat són un reflex de l’entorn social i es manifesten en una necessitat de millora de formació.
3. La gran diversitat d’alumnat quant a edats i nacionalitats.
4. La diversitat lingüística de la població de la zona en detriment de la llengua catalana (en general, no es parla català, especialment als nuclis costaners).

# 2. CARACTERÍSTIQUES I ENTORN DEL CENTRE EDUCATIU

## a) Descripció del centre i de l’entorn.

El Centre d’Educació d’Adults de Calvià consta de dos edificis principals; un està ubicat al carrer sa Porrassa núm. 6 de Magaluf, propietat de l’Ajuntament de Calvià, envoltat de serveis turístics (hotels, bars i restaurants) i d’altres serveis d’interès comunitari (SOIB, sindicats, etc.). Un altre edifici, també de l’ajuntament, a l’Avinguda de les Palmeres núm. 8, on exclusivament s’imparteixen classes de formació professional. Ambdós edificis són d’antiga construcció i, per tant, presenten problemes de manteniment que no sempre es poden solucionar satisfactòriament. No obstant, hi ha en projecte un edifici de nova construcció que en un futur proper ens permetrà tenir la infraestructura adequada per a la pràctica docent.

El centre actual disposa d’un total d’11 aules al primer edifici on s’imparteixen classes d’ESPA presencial i semipresencial, espanyol per a estrangers, preparació per a les proves d’obtenció de certificat A2, B1, B2 i C1 de català, proves d’accés a la universitat i per a cicle formatiu de grau superior, alfabetització, tallers d’anglès en 4 nivells i el taller d’informàtica. L'oferta educativa definitiva del centre es defineix cada curs en funció d'aspectes com: demanda, llistes d'espera i disponibilitat d'espais i professorat.

L’edifici a l’avinguda de les Palmeres disposa de dues aules taller i s’hi imparteixen els cicles formatius de Cures Auxiliars d’Infermeria i Atenció a Persones en Situació de Dependència.

A més d’aquestes aules, també tenim una aula a Andratx i es fan actuacions al Port d’Andratx i a S’Arracó. A Son Ferrer, Peguera, Son Caliu, Portals Nous i Calvià Vila es fan classes per a persones majors amb tallers d’activació cultural (memòria). A El Toro es fan classes d’ensenyaments inicials i a Santa Ponça i Galatzó, de castellà per a estrangers. Hi ha, per tant, una gran dispersió geogràfica quant a alumnat i ubicació d’espais.

Al centre de Magaluf l’ocupació d’espais és màxima, tant al torn del matí, com al torn d’horabaixa. El centre no disposa de biblioteca.

La dispersió geogràfica provoca la dificultat d’accedir al centre si no es disposa de mitjans de transport propis, ja que els mitjans públics no sempre tenen un horari compatible amb el dels alumnes. La dispersió geogràfica i la dependència del sector turístic són els punts més importants a tenir en compte a l’hora d’analitzar el context social del municipi.

Quant al professorat, el CEPA funciona mitjançant un conveni entre la Conselleria d’Educació i els ajuntaments d’Andratx i Calvià; les infraestructures són propietat i responsabilitat de cada ajuntament i la titularitat és de la Conselleria. Els professionals del centre provenen també de les tres administracions esmentades, fet que dificulta l’organització del CEPA. En aquesta línia, un dels objectius principals del pla de convivència és procurar la cohesió i potenciar les bones relacions entre tota la comunitat educativa. És per aquest motiu que s’intenta mantenir l’equitat entre tot el professorat (conselleria, Ajuntament d’Andratx i Cooperativa Sotavent) a fi que no hi hagi greuges comparatius derivats de l’organització i funcionament; ja que altres punts, com sou, jornada laboral o tipus de contracte són actuacions que queden fora de l’àmbit de competència de l’equip directiu del CEPA.

L’equip docent es distribueix de la següent manera

* Cos de primària: 5 professors a Calvià
* Cos de secundària: 7 professors a Calvià i 1 compartit amb Andratx
* Formació Professional: 10 professors a Calvià
* Cooperativa Sotavent de Calvià: 2 mestres, 1 administrativa i 1 coordinador
* Mestres de l’Ajuntament d’Andratx: 2

Quant a l’alumnat del CEPA es podria distribuir en tres grups:

* El que prové de l’abandó escolar dels IES (ESPA i Accés a CFGS...) que tenen com a objectiu l’obtenció del Títol de Graduat en Educació Secundària o poder accedir a estudis de cicles formatius a través d’un examen.
* El que vol millorar les seves oportunitats laborals. (grau mitjà d’FP, accés a UIB, preparació de proves lliures de català...)
* El que vol enriquir els seus coneixements (Espanyol per a estrangers, anglès, informàtica…)

Els grups més nombrosos són els d’ESPA, espanyol per a estrangers i FP. Respecte al gènere, les dones superen en nombre als homes en més del doble. Respecte a la procedència, un 35% de l’alumnat és estranger (principalment europeus, 21 nacionalitats, i de la Amèrica llatina, 14 nacionalitats).

Per edats, trobam des de joves menors d’edat (2’2% a ESPA i 0’4% a FP) que tenen contracte de treball, fins a persones de 90 anys. La franja d’edat més nombrosa està entre els 25 i 34 anys amb un total de 134 alumnes (2017-18)

## b) Estudi i valoració de la convivència al centre.

Les característiques citades en l’apartat anterior fan que l’escola sigui un espai amb una gran diversitat cultural, social i geogràfica. Malgrat això, no s’han detectat problemes rellevants de convivència. A vegades, la presència de joves post adolescents amb diversos interessos, coneixements, motivació, etc., produeix qualque problema de convivència, tant entre professors i alumnes, com entre l’alumnat.

Davant aquesta heterogeneïtat quant a edats, procedència, estrat socioeconòmic, ètnies, religions… i, per tal d’afavorir la integració i la interacció de l’alumnat, es realitzen activitats culturals i lúdiques al llarg del curs que impliquen tota la comunitat educativa.

Això, juntament amb una sèrie de mesures pedagògiques i organitzatives (seguiment de l’alumnat a través de tutories, reunions amb els delegats de grup per informar-los i recollir les seves propostes, ràtio adequada de les classes i escoltar l’opinió de l’alumnat referida a la tasca social i acadèmica del centre), fa que hi hagi normalment un bon clima de convivència. No obstant, són necessàries algunes mesures preventives per tal d’atendre possibles conflictes que puguin sorgir, especialment entre l’alumnat més jove provinent del fracàs escolar als IES.

Els problemes de convivència que s’han presentat fins ara han estat de caràcter lleu:

* Conductes disruptives en el treball de classe.
* Manca d’interès i motivació per les explicacions del professorat o les activitats de classe.
* Incompliment de normes bàsiques, com ara el respecte al torn de paraula del professorat i de l’alumnat, la utilització del mòbil o d’altres aparells electrònics, menjar a classe, manca de puntualitat, etc.

Basant-nos en uns qüestionaris realitzats al centre, en general l’alumnat se sent respectat en les seves diferències culturals, religioses, ètniques i d’orientació sexual (93%); la majoria opina que hi ha un bon clima de convivència al centre (90%) i que, quan sorgeix un problema a l’aula, es resol parlant i sense violència (89%). Pel que fa a l’ús de la llengües oficial, un alt percentatge (94,5%) pensa que no existeix discriminació.

## c) Estudi i valoració del tractament de la igualtat entre ambdós sexes i situacions de violència per qüestió de gènere.

Al centre hi ha matriculades més del doble de dones que d’homes. A les aules es procura utilitzar un llenguatge no sexista, es tracta per igual homes i dones i es fomenta la igualtat entre els dos sexes.

Pel que fa a aquest tema, en algunes ocasions s’han detectat problemes d’integració d’alumnes paquistaneses deguts, en part, a la interiorització de la seva cultura. Quan hi ha homes paquistanesos, elles no participen a classe, així que s’ha optat per integrar-les amb persones d’altres nacionalitats alienes a les seves costums.

Respecte al personal docent, també hi ha més del doble de dones que d’homes, i no hi ha problemes de discriminació ni de convivència.

L’enquesta passada a l’alumnat per tal de recollir el seu punt de vista quant a convivència, mostra que un 3,64% creu que a l’escola hi ha algun tipus de discriminació per raons de sexe. Aquest percentatge pot ser degut al fet que la discriminació existeix en tot l’entorn social, no obstant, les dades no són significatives per afirmar que existeix discriminació per motiu de gènere al nostre centre.

## d) Respostes que el centre dona a les situacions de conflicte.

Des del centre es proposen accions que permeten treballar aspectes fonamentals per a una bona convivència:

* Fomentar la participació dins l’aula i en les activitats interdisciplinàries que es realitzen, amb la finalitat de formar persones lliures, amb criteri i amb valors democràtics de tolerància i respecte.
* Educar el seu alumnat per ser ciutadans i promoure el desenvolupament d’habilitats socials i emocionals.
* Fomentar l’autoaprenentatge i la cultura de l’esforç per tal de potenciar la societat del coneixement.
* Procurar que hi hagi un tracte respectuós entre estudiants, professorat i personal no docent.
* Organitzar els espais i les instal·lacions del centre i aplicar normes per a l'ús correcte . Tenir cura del manteniment i neteja d’aquests espais i equipaments (aules, tallers, passadissos, sala d'informàtica, taules, cadires, taulells d'anuncis…).

El centre té unes normes de convivència que s’han de fer públiques per a tota la comunitat educativa. En el cas dels alumnes presentin conductes contràries a les normes de convivència, s’aplicarà el protocol previst. (Consultau l’apartat 6 d’aquest document.)

## e) Relació amb els serveis socials, sanitaris i recursos de l’entorn i la comunitat.

La nostra comunitat educativa està formada per 29 professors, 770 alumnes i 3 treballadors no docents. Estam parlant d’un col·lectiu nombrós. Cal tenir cura, doncs, de les relacions interpersonals, i és indispensable tenir actituds receptives i d’empatia per tal de millorar la convivència en el centre.

En ocasions, la diversitat d’horaris de professorat i alumnat dificulta la comunicació. Es realitzaran tantes reunions com siguin necessàries per tal de millorar la situació.

**Relacions del centre amb institucions externes**

Cal continuar amb la fluida relació amb la Conselleria d'Educació, l’ADAIB, l'Ajuntament de Calvià, el Consell Insular de Mallorca, el CEP de Calvià, el SOIB i totes aquelles institucions que puguin donar resposta a les inquietuds i necessitats de les persones adultes de la nostra comunitat.

Serveis socials

Els serveis socials atenen els ciutadans i ciutadanes de forma personalitzada i estan integrats per un conjunt organitzat i coordinat d'accions professionals amb l'objectiu de millorar el benestar social i afavorir la integració de les persones. L'objectiu principal és promoure els mecanismes per conèixer, prevenir i intervenir amb persones, famílies i grups socials, especialment si es troben en situacions de risc social o d'exclusió

L’equip directiu del CEPA Calvià es coordina amb els serveis socials del municipi de Calvià per planificar les possibles actuacions amb els alumnes derivats.

Serveis sanitaris

Es mantindrà contacte amb els serveis sanitaris quan, de manera puntual, es requereixi fer una consulta informativa o assessorament.

# 3. OBJECTIUS PER TAL DE MILLORAR LA CONVIVÈNCIA AL CENTRE

Per tal d'aconseguir una bona convivència en el centre i un clima participatiu i democràtic és necessari potenciar una sèrie de valors:

**Respecte**:

* Respectar les diferències de les persones i evitar prejudicis, ja sigui per raó de gènere, orientació sexual, ètnia, cultura, religió...

**Cooperació**:

* Promoure la participació dels alumnes, afavorir la convivència al centre, aprendre a treballar conjuntament, ajudar-se i compartir.

**Comunicació efectiva**:

* Aprendre a escoltar activament i fer ús d’estratègies comunicatives per millorar les relacions interpersonals.

**Resolució de conflictes**:

* Promoure la comunicació com a eina per a la resolució de problemes, així com la capacitat per reflexionar, trobar solucions i prendre decisions.

## a) Aconseguir la integració efectiva de tots els membres de la comunitat educativa

Partim dels següents objectius:

* Afavorir les situacions en què l'alumnat pugui participar en l'organització, desenvolupament i avaluació dels diversos aspectes de la vida acadèmica del centre.
* Conscienciar tots els membres de la comunitat educativa de la necessitat de conèixer i respectar els drets i deures de l’alumnat, el professorat i el personal d'administració i serveis.
* Propiciar un ambient de comunicació i treball cooperatiu.
* Fomentar una mentalitat crítica a l’aula sobre diversitat i valors democràtics.
* Afavorir el debat entre el professorat i facilitar el treball d’equip

## b) Promoure la participació dels alumnes

Els següents objectius ens ajudaran a promoure la participació dels alumnes:

* Desenvolupar l'interès pel treball cooperatiu i fomentar el treball en equip.
* Fonamentar les relacions personals en el respecte mutu, la comprensió, la solidaritat i la interiorització de les normes de convivència.
* Reduir al mínim les conductes negatives que pertorbin el clima de classe.

Per tal d’afavorir la integració de l’alumnat al CEPA Calvià, es realitzen activitats culturals conjuntes (xerrades i conferències adequades als interessos de l’alumnat, berenars amb plats típics del lloc de naixement, excursions i sortides culturals amb diferents grups, celebracions típiques mallorquines com els foguerons de Sant Antoni o xocolatades amb ensaïmada, celebracions trimestrals entre el professorat…)

## c) Impulsar les relacions positives entre els membres de la comunitat educativa

* Garantir uns canals de comunicació fluids i freqüents entre tots els membres de la comunitat educativa.
* Incentivar la participació en les activitats comunes de l’escola.
* Fomentar la igualtat entre homes i dones.
* Afavorir l’empatia i el respecte dins les aules.

## d) Prevenir els conflictes i, si se’n produeixen, facilitar-ne la gestió positiva

Una bona gestió global de la convivència no implica la no aparició de conflictes ja que són propis de les relacions humanes. La prevenció contribuirà a reduir-los. Quan sigui necessària una correcció o sanció, aquesta tindrà un propòsit educatiu. Les mesures disciplinàries hauran d'afavorir objectius didàctics estimulant canvis cognitius, emocionals i conductuals. Hem de saber prevenir les situacions de conflicte i gestionar-les per tal d’evitar l'agreujament si ja s'han manifestat.

Per a la prevenció de conflictes cal:

* Definir actuacions al centre que potenciïn la formació per a la pau, el respecte pels drets humans i l’exercici de la llibertat i la tolerància.
* Fomentar les relacions entre el professorat i l’alumnat.
* Integrar i no discriminar l’alumnat.
* Usar metodologies participatives.
* Negociar per tal de gestionar aspectes diversos de l’activitat formativa, com ara la programació d’exàmens i treballs, la difusió dels criteris d’avaluació, etc.
* Reconèixer i respectar les emocions pròpies i alienes.
* Mostrar respecte per tots els éssers humans i valorar la riquesa de la diversitat.
* Potenciar l’autoestima.

Hi ha una sèrie de conductes que afavoreixen la resolució de conflictes:

Calmar-se, escoltar activament, emprar un llenguatge respectuós, diferenciar el problema de la persona, focalitzar l’atenció en el problema, saber defensar les posicions respectant els sentiments dels altres, saber demanar disculpes quan es comet una falta, proposar solucions, cercar acords…

I unes altres que la dificulten:

Insultar, amenaçar, culpar, acusar, menysprear, ridiculitzar, jutjar, veure únicament la nostra versió, "etiquetar", pegar, treure altres qüestions que no estan lligades al conflicte…

Educar per potenciar les primeres ajuda molt a prevenir conflictes.

## e) Prevenir la violència per raó de gènere i l’assetjament sexual

La coeducació potencia la igualtat real d’oportunitats entre homes i dones i és la millor prevenció ja que cerca l'eliminació de tota mena de discriminació per raó de gènere.

Les accions preventives han d’anar dirigides a aconseguir la igualtat efectiva de dones i homes promovent unes relacions basades en la llibertat i el respecte entre les persones i amb una lluita constant per erradicar la discriminació estructural dels sexes.

Hem de procurar:

* Prevenir l’assetjament sexual a través de la informació i la formació adients a tot el personal.
* Facilitar que dones i homes de la nostra comunitat educativa prenguin consciència del seu comportament i cada un assumeixi part de la seva responsabilitat, evitant aquelles accions que puguin resultar ofensives, discriminatòries o abusives.
* Fer tothom conscient de les seves responsabilitats en la construcció d’un entorn de treball respectuós.
* Potenciar una orientació professional no estereotipada per raons de gènere.
* Reconèixer la problemàtica de la violència de gènere com una realitat que està patint la societat.
* Evitar aquells comportaments que poden implicar que una persona se senti incòmoda o exclosa, o que la situïn en un nivell de desigualtat.
* Emprar un llenguatge igualitari.
* Identificar una situació d’assetjament sexual i conèixer-ne el protocol.

# 4. PROPOSTES DE FORMACIÓ PER A TOTA LA COMUNITAT EDUCATIVA ADREÇADES A LA PREVENCIÓ I LA GESTIÓ POSITIVA DELS CONFLICTES

La formació específica sobre la convivència i la resolució de conflictes és necessària per millorar les pautes d’actuació que potenciïn un clima favorable en el centre.

Algunes propostes de formació serien: mediació escolar, habilitats socials, resolució de conflictes, estratègies per fomentar la participació, intervenció davant problemes de conducta, violència a les aules, maltractament entre companys, etc.

# 5. ACCIONS PREVISTES PER A LA CONSECUCIÓ D’OBJECTIUS: PERSONES RESPONSABLES, ORGANITZACIÓ.

* + - 1. A principi de curs s’informarà l’alumnat de les normes de convivència. (Responsable: el tutor/a)
      2. També a principi de curs i quadrimestre s’elegiran delegats i subdelegats i es definiran les seves funcions i responsabilitats. (Responsable: el tutor/a)
      3. A principi de curs es constituirà la Comissió de Convivència. (Responsable: L’Equip Directiu)
      4. Es tractarà amb l'alumnat implicat al llarg del curs qualsevol incidència que afecti la convivència del centre. (Responsables: professorat, tutor/a i la direcció)
      5. Es realitzarà una reunió preavaluació per tal d’analitzar la convivència del grup. (Responsable: tutor/a).
      6. Es fomentaran els valors democràtics: tolerància, igualtat, justícia, acceptació de la diversitat, resolució de conflictes de forma positiva (Responsables: tutor i professorat en general).

# 6. PROCEDIMENTS ESPECÍFICS D’ACTUACIÓ PER PREVENIR I GESTIONAR CONFLICTES. PROCESSOS DE MEDIACIÓ ESCOLAR

(Actualment el centre no disposa d’orientador ni de cap persona formada en mediació. Hem de decidir si aplicam la mediació com a eina per gestionar els conflictes dins les nostres possibilitats o contemplar la mediació de manera institucional i, per tant, no es podria aplicar.)

La mediació és un procés en el qual les dues parts en conflicte acudeixen de manera voluntària, s’escolten i intenten arribar a un acord. La mediació és, doncs, un element més de la cultura de convivència i de respecte. La implicació dels alumnes en la gestió de la convivència i l’ajuda entre iguals afavoreix un clima de centre basat en el respecte i la solidaritat, que potencia l’aprenentatge i l’èxit escolar.

**Els principis de la mediació:**

* La mediació és confidencial i voluntària.
* Està orientada cap al futur, en lloc de fer-ho cap al passat.
* Hi ha dos possibles guanyadors (i no un guanyador i un perdedor).
* És un element educatiu perquè ensenya a restablir la comunicació.
* Potencia l’empatia i la tolerància.
* Exigeix honestedat i franquesa
* És un mètode no punitiu, però no exclou ni les amonestacions ni els expedients.

Funcions del servei de mediació escolar:

1. Proposar a la comissió de convivència el projecte de funcionament del servei de mediació.
2. Coordinar amb el director, o amb la persona que aquest delegui, l'organització de les mediacions que es duguin a terme al centre.
3. Impulsar la difusió i el funcionament del servei de mediació.
4. Coordinar la formació de nous mediadors escolars.
5. Mantenir un registre de les mediacions duites a terme al centre educatiu i informar l'equip directiu dels resultats obtinguts.

## 6.1. CONDUCTES CONTRÀRIES A LES NORMES DE CONVIVÈNCIA

Es consideren conductes contràries a la norma:

1. Les faltes injustificades de puntualitat o d’assistència a classe.
2. Les conductes que puguin impedir o dificultar als companys l’exercici del dret o el compliment del deure d’estudi.
3. La negativa reiterada a acudir a classe amb el material necessari o a esforçar-se per fer les activitats d’aprenentatge indicades pels professors.
4. Els actes de desobediència, incorrecció o desconsideració vers els professors o altre personal del centre, quan aquests no impliquin menyspreu, insult o indisciplina deliberada.
5. Les actituds, les paraules o els gestos desconsiderats contra companys o contra altres membres de la comunitat educativa.
6. El fet de causar danys lleus a les instal·lacions del centre o al material d’aquest o de membres de la comunitat educativa.
7. La falta d’higiene personal o l’assistència a classe amb indumentària prohibida pels òrgans de govern del centre en l’àmbit de les seves competències.
8. j) L’ús indegut d’aparells electrònics.
9. k) El fet de copiar o de facilitar que altres alumnes copiïn en exàmens, proves o exercicis que hagin de servir per qualificar, o fer servir durant la seva execució materials o aparells no autoritzats.
10. l) L’alteració d’escrits de comunicació als pares o representant legals i la modificació de les respostes, així com el fet de no lliurar-los als seus destinataris, quan els alumnes siguin menors d’edat.

### 6.1.1 MESURES EDUCATIVES DE CORRECCIÓ

Les mesures educatives que es poden aplicar per corregir les conductes contràries a les normes de convivència del centre, així com les persones competents per dur-les a terme, són les següents:

Les conductes disruptives dins l’aula i contràries a les normes de convivència es corregiran mitjançant una amonestació verbal per part del professorat, el qual depenent de la gravetat podrà expulsar l’alumne i n’informarà la prefectura d’estudis. En cas que es reiterin aquestes conductes o es mostrin conductes greument perjudicials per a la convivència, s’aplicaran les mesures correctives recollides al ROF del centre.

**Mesures aplicades pel professorat:**

1. Amonestar verbalment l’alumne.
2. Reconèixer els fets davant la persona o les persones que hagin pogut resultar perjudicades i demanar-los disculpes.
3. Reunir-se amb l’alumne i la seva família, en el cas de ser menor.

* Mesures a aplicar sols si alguna de les anteriors no han funcionat:

1. Retirar durant la jornada escolar aparells electrònics o d’altre tipus que puguin destorbar les activitats escolars.
2. Comparèixer davant el cap d’estudis o el director del centre.
3. Suspendre el dret a romandre al lloc on es dugui a terme l’activitat durant el temps que duri la sessió corresponent, com a màxim. *(La mesura ha de ser notificada a l’alumne i als seus pares, si és menor d’edat)*

**Mesures aplicades pel director o, per delegació d’aquest, el cap d’estudis, oït el professor tutor de l’alumne**

1. Negociar acords educatius. *(La mesura ha de ser notificada a l’alumne i als seus pares, si és menor d’edat)*
2. Desenvolupar tasques relacionades amb la norma de convivència incomplerta, com la realització de tasques acadèmiques o la reparació dels danys causats a instal·lacions o material del centre o a pertinences d’altres membres de la comunitat educativa. La realització d’aquestes tasques no es pot perllongar més de cinc dies lectius. *(És preceptiva l’audiència de l’alumne i dels seus pares si és menor d’edat)*

**Mesures aplicades pel director, oït el professor tutor i el cap d’estudis**

1. Suspendre el dret d’assistència a algunes classes o a totes per un període màxim de tres dies lectius o, en el cas d’alumnes menors d’edat, fins a entrevistar-se amb els pares o tutors legals, sense que aquesta mesura pugui excedir els tres dies. *(És preceptiva l’audiència de l’alumne i dels seus pares si és menor d’edat)*

### 6.1.2 PROTOCOL D’ACTUACIÓ DAVANT UN CONFLICTE

**Passes a seguir en cas de conflicte dins l’aula:**

1. Amonestar verbalment a l’alumne.
2. Omplir el full d’incidències.
3. Aplicació de les mesures reflectides al full d’incidències.
4. Informar el tutor o l’equip docent i acordar noves mesures en cas necessari.
5. Informar l’equip directiu en cas que la gravetat de la conducta ho requereixi.
   1. Avisar la Comissió de Convivència.
   2. Aplicar les mesures adients.

**Ordre a seguir per l’alumnat en cas de conflicte:**

1. Professor implicat
2. Tutor
3. Cap de departament (temes pedagògics exclusivament)
4. Cap d’estudis
5. Director

## 6.2. CONDUCTES GREUMENT PERJUDICIALS PER A LA CONVIVÈNCIA

Es consideren conductes greument perjudicials per a la convivència al centre:

a) L’agressió física a qualsevol membre de la comunitat educativa.

b) Les amenaces o coaccions a qualsevol membre de la comunitat educativa.

c) La provocació d’altercats o conductes agressives que impliquin un risc greu de provocar lesions o la participació en aquests.

d) L’assetjament escolar, entès com un comportament prolongat d’insult verbal, rebuig social, intimidació psicològica i agressivitat física d’uns alumnes cap a uns altres (un o uns quants) que es converteixen, d’aquesta manera, en víctimes dels seus companys.

e) L’assetjament sexista entès com qualsevol conducta contrària a la igualtat de dones i homes, és a dir, qualsevol comportament verbal, no verbal o físic no desitjat dirigit contra una persona per raó del seu sexe i amb el propòsit d’atemptar contra la seva dignitat o de crear un entorn intimidador, hostil, degradant, humiliant o ofensiu.

f) Les vexacions o humiliacions a qualsevol membre de la comunitat educativa, particularment si tenen un component sexista, d’orientació sexual, racial o xenòfob, o s’adrecen a alumnes amb discapacitat, amb necessitats específiques de suport educatiu o de nou ingrés.

g) Les injúries, calúmnies i ofenses a qualsevol membre de la comunitat educativa, siguin verbals, escrites o expressades per mitjans informàtics o audiovisuals.

h) La difusió de rumors que atemptin contra l’honor o el bon nom de qualsevol membre de la comunitat educativa.

i) L’ús indegut d’aparells electrònics amb la finalitat de pertorbar la vida acadèmica i l’enregistrament, la publicitat o la difusió, a través de qualsevol mitjà o suport, de continguts que afectin l’honor, la intimitat o la pròpia imatge de qualsevol membre de la comunitat educativa.

j) Les actuacions perjudicials per a la salut i la integritat personal dels membres de la comunitat educativa, com són el consum de tabac, alcohol i drogues, o la incitació a consumir-ne.

k) Els danys greus causats a locals, materials o documents del centre o a béns d’altres membres de la comunitat educativa, així com la sostracció d’aquests.

l) La suplantació de personalitat en actes de la vida docent.

m) La falsificació, sostracció o modificació de documents acadèmics, tant en suport escrit com digital.

n) El fet de facilitar l’entrada al centre docent de persones no autoritzades, o entrar amb elles, en contra de les normes de convivència establertes pel reglament d’organització i funcionament del centre.

o) La reiteració en un mateix curs escolar de conductes contràries a les normes de convivència del centre.

p) Els actes explícits d’indisciplina o insubordinació, inclosa la negativa a complir les mesures correctores imposades, davant els òrgans de govern del centre docent o els professors.

q) Qualsevol acte injustificat que pertorbi greument o impedeixi el normal desenvolupament de les activitats del centre.

r) Qualsevol conducta que suposi incomplir els propis deures quan vagi directament en contra del dret a la salut, a la integritat física, a la llibertat d’expressió, de participació, de reunió i de no-discriminació, i del dret a l’honor, a la intimitat i a la pròpia imatge dels membres de la comunitat educativa o d’altres persones.

### 6.2.1 MESURES EDUCATIVES DE CORRECCIÓ

El director del centre és competent per imposar les mesures de correcció previstes.

1. Sempre que sigui possible, s’ha d’emprar la negociació d’acords com a mesures educatives de correcció.

2. Quan no sigui possible acudir als sistemes esmentats, o com a mesura complementària, es pot adoptar alguna de les mesures següents:

a) Reparació dels danys causats a les instal·lacions, al material del centre o a pertinences d’altres membres de la comunitat educativa.

b) Canvi de grup o de modalitat d’ensenyament.

c) Suspensió del dret d’assistència al centre durant un període comprès entre quatre i vint-i-dos dies lectius. Durant el temps que duri el període de suspensió, l’alumne ha de dur a terme les tasques acadèmiques que hagin determinat els professors que li imparteixen docència, per evitar interrompre’n el procés formatiu. A aquest efecte, el reglament d’organització i funcionament del centre ha de determinar el seguiment i la supervisió d’aquest procés, especificar la persona encarregada de dur-lo a terme i establir l’horari de visites de l’alumne al centre.

d) Expulsió definitiva del centre.

**APLICACIÓ DE MESURES DE CORRECCIÓ DE CONDUCTES GREUMENT PERJUDICIALS PER A LA CONVIVÈNCIA AL CENTRE MITJANÇANT LA RESOLUCIÓ PER CONFORMITAT**

1. Abans d’aplicar les mesures de correcció de conductes greument perjudicials per a la convivència al centre, s’ha de valorar la possibilitat de resoldre la conducta per conformitat de l’alumne i, en cas que sigui menor d’edat, dels seus pares o representants legals.

2. En el termini de cinc dies lectius des que es va tenir coneixement dels fets, el director ha de citar l’alumne i, si és menor d’edat, també els seus pares o representants legals, per tal d’assabentar-los de les conductes mereixedores de correcció i per oferir-los la possibilitat de resoldre el procediment per conformitat. A la reunió amb l’alumne i, si fos el cas, amb son pare, sa mare o algun representant legal, hi ha d’assistir, a més del director, el cap d’estudis o el professor que aquest delegui.

3. La resolució per conformitat ha de contenir el reconeixement per part de l’alumne dels fets o conductes mereixedors de correcció i, si és el cas, la petició de disculpes, el compromís de reparar els danys causats i la voluntat de respectar les normes de convivència del centre. S’hi han de fer constar també les mesures educatives de correcció acordades. Han de signar la resolució per conformitat el director i l’alumne, i, en el cas que sigui menor d’edat, els seus pares o representants legals, i se’ls n’ha de lliurar una còpia.

4. Les resolucions per conformitat s’han d’aplicar en els termes en què es redactin, sense que l’alumne o els seus pares o representats legals puguin impugnar la conformitat lliurement acceptada. S’exclou d’aquest procediment la correcció de canvi de centre, la qual, per ser imposada, requereix sempre la instrucció del procediment disciplinari.

5. En el cas que l’alumne o, si fos menor d’edat, els seus pares o representants legals no acceptassin la resolució per conformitat, o l’alumne incomplís els acords que s’hi recullen, el director del centre ha d’iniciar, en el termini de quaranta vuit hores, el procediment disciplinari.

**APLICACIÓ DE MESURES DE CORRECCIÓ DE CONDUCTES GREUMENT PERJUDICIALS PER A LA CONVIVÈNCIA AL CENTRE MITJANÇANT LA INCOACIÓ D’EXPEDIENT DISCIPLINARI.**

1. El director ha de decidir iniciar el procediment, obrint l’expedient corresponent, en un termini màxim de sis dies lectius des del coneixement dels fets o de les conductes mereixedors de correcció, d’acord amb l’article 57 del Decret 121/2010, o, alternativament i com a màxim, en quaranta vuit hores des que es constata la impossibilitat de signar una resolució per conformitat o l’incompliment d’algun dels acords signats, d’acord amb el que estableix la secció segona del capítol 3 i sens perjudici del que s’estableix en l’article 60 d’aquest Decret.

2. El director ha de nomenar l’instructor, que s’ha d’abstenir d’actuar quan es donin les circumstàncies de l’article 28 de la Llei 30/1992 i ho ha de comunicar al director del centre, que ha de resoldre el que sigui pertinent.

3. L’acord d’inici del procediment s’ha de notificar a l’instructor i a l’alumne i, si és menor d’edat, als seus pares o representants legals, i ha de contenir:

a) El nom i els llinatges de l’alumne expedientat.

b) Els fets, breument exposats, que motiven la incoació del procediment.

c) La data en la qual es van produir els fets.

d) El nom del professor instructor.

4. L’alumne i, si és el cas, els seus pares o representants legals poden recusar l’instructor davant el director en el termini de dos dies lectius, d’acord amb el que preveu l’article 29 de la Llei 30/1992.

5. L’inici del procediment s’ha de comunicar al Departament d’Inspecció Educativa.

**Instrucció de l’expedient**

1. L’instructor, una vegada notificats el seu nomenament i l’inici del procediment, ha de practicar les actuacions tendents a aclarir els fets esdevinguts i a determinar les persones responsables. Pot prendre declaració a les persones que puguin aportar dades per esclarir els fets i n’ha d’estendre la diligència corresponent.

2. El termini màxim d’instrucció és de deu dies lectius des de la notificació de l’inici del procediment.

3. Una vegada instruït el procediment, l’instructor ha de formular la proposta de resolució, la qual ha de contenir, si s’aprecia l’existència d’alguna infracció:

a) Els fets o les conductes mereixedors de correcció.

b) Les conductes que perjudiquen greument la convivència al centre.

c) La valoració de la responsabilitat de l’alumne o els alumnes, amb especificació, si s’escau, de les circumstàncies pal·liatives o accentuadores de la seva actuació.

d) Les mesures educatives de correcció aplicables.

e) L’especificació de la competència del director per resoldre.

En cas que no hi hagi infracció, s’ha de proposar la declaració d’inexistència d’infracció o responsabilitat sobre els fets.

4. L’instructor ha de donar audiència a l’alumne i, si és menor d’edat, als seus pares o representants legals per comunicar-los la proposta de resolució i el termini de dos dies lectius per al·legar el que estimin oportú. En cas de conformitat i renúncia a l’esmentat termini, s’ha de formalitzar per escrit la resolució per conformitat.

5. Transcorregut el termini d’al·legacions, l’instructor ha d’elevar al director l’expedient complet, que ha d’incloure la proposta de resolució i les al·legacions que s’hagin formulat.

**Resolució del procediment, notificació i recurs**

1. El director, una vegada rebuda la proposta, ha de resoldre i imposar, si escau, la mesura correctora que correspongui, i notificar a l’alumne, i, si és menor d’edat, també als seus pares o representants legals, la resolució del procediment en un termini màxim de 30 dies lectius.

2. La resolució del procediment ha d’estar suficientment motivada i ha de contenir:

a) Els fets i les conductes mereixedors de correcció.

b) Les circumstàncies pal·liatives o accentuadores, si n’hi ha.

c) Els fonaments jurídics en què es basa la correcció imposada.

d) El contingut de la mesura correctora i la data d’efecte.

e) Els recursos que es poden interposar contra la resolució i els terminis per interposar-los.

3. Els alumnes, o els pares o tutors legals en el cas que siguin menors d’edat, en el termini màxim de dos dies lectius des de la notificació de la resolució poden requerir el consell escolar perquè es reuneixi en el termini de cinc dies lectius des de la recepció de la sol·licitud per revisar la resolució adoptada i proposar, si és el cas, les mesures oportunes en l’àmbit de les seves competències.

4. Contra la resolució del director, l’alumne, o, en representació seva, son pare, sa mare o algun representant legal, pot interposar un recurs d’alçada, mitjançant un escrit presentat davant el director del centre, en el termini previst en els articles 114 i següents de la Llei 30/1992. Aquest recurs ha de ser resolt per la Direcció General de Planificació i Centres en el termini màxim de tres mesos. En els àmbits territorials de Menorca, Eivissa i Formentera, la Direcció General de Planificació i Centres pot delegar la resolució del recurs en els delegats territorials respectius. Aquesta resolució posa fi a la via administrativa.

5. El director ha de comunicar al Departament d’Inspecció Educativa la resolució adoptada i, si n’hi ha, la revisió o la confirmació.

6. La resolució no és executiva fins que no s’hagi resolt el recurs corresponent o hagi transcorregut el termini per interposar-lo. No obstant això, la resolució pot preveure les mesures provisionals necessàries per garantir-ne l’eficàcia mentre no sigui executiva.

# 7. MESURES ADOPTADES EN EL CENTRE EN RELACIÓ A LA DETECCIÓ, COMUNICACIÓ I ACTUACIONS PER A ALUMNES TRANSSEXUALS I TRANSGÈNERE.

L’escola ha de tenir en compte la diversitat afectiva i sexual de l’alumnat i ha de promoure mesures de prevenció i actuació contra l’assetjament de què pugui ser objecte. S’ha d’assolir la plena igualtat de tots i s’ha d’evitar qualsevol discriminació per raó de sexe i d’orientació sexual.

En els processos d’identificació i comunicació de la situació d’alumnes trans s’ha d’observar en tot moment el màxim respecte al seu dret a desenvolupar lliurement la seva personalitat. Totes les actuacions s’han de regir pels principis de respecte i protecció a les persones implicades, imparcialitat, confidencialitat, diligència i celeritat.

En cas que hi hagi discriminació, exclusió, assetjament o violència, especialment en conductes que tenguin un component sexual, homòfob o trànsfob, s’activarà el protocol proposat per la conselleria des d’una coordinació institucional que permeti identificar-ne les necessitats i adoptar les mesures adients que inclou l’assessorament de l’alumne i la planificació de les actuacions pertinents, així com el contacte amb un professional dins l’àmbit de la salut.

Per tal de garantir la no-discriminació de l’alumne/a trans:

* S’indicarà a la comunitat educativa del centre que es dirigeixi a l’alumne/a pel nom amb el qual es vol identificar.
* S’adequarà la documentació del centre docent (llistes, butlletí informatiu de qualificacions, carnet d’estudiant, etc.) al nom amb el qual s’identifica (coexistint els dos noms fins que es faci oficial el canvi de nom).
* Es respectarà la imatge física del trans i la seva indumentària.
* S’evitarà fer activitats diferenciades per sexes.
* Se’ls garantirà l’accés als banys que els correspongui d’acord amb la seva identitat de gènere, en cas que aquests estiguin diferenciats.

També, si és necessari, es faran:

1. Actuacions d’informació i sensibilització sobre diversitat afectiva sexual i de gènere dirigides a l’alumnat, amb especial atenció al reconeixement i la normalització de la realitat trans; incloent-hi activitats d’autoconeixement, coneixement mutu, empatia, estima i comunicació per afavorir la cohesió del grup.
2. Actuacions formatives dirigides als equips directius, als equips docents i a la persona coordinadora de la comissió de convivència relacionades amb la diversitat sexual, fent especial èmfasi en el coneixement de la realitat trans. Aquestes formacions cal que s’articulin a través dels CEP.
3. Actuacions de sensibilització, informació i assessorament dirigides als alumnes relacionades amb la diversitat sexual i de gènere, el desenvolupament evolutiu en la infància i l’adolescència, els estils educatius, etc.

En tot cas, aquest és un resum del protocol de conselleria, que trobareu detallat a l’annex 1.

# 8. MESURES DE PREVENCIÓ, DETECCIÓ I INTERVENCIÓ DAVANT POSSIBLES CASOS DE DISCRIMINACIÓ, ASSETJAMENT ESCOLAR, VIOLÈNCIA DE GÈNERE O MALTRACTAMENT

Quan esdetecti o es tingui coneixement d'una possible conducta violenta, discriminatòria o d'assetjament sexual entre personal i/o estudiants, s'analitzaran les dades objectives conegudes i es valorarà si concorren els requisits necessaris per iniciar actuacions indagatòries. A tal efecte s'aplicarà el protocol sobre assetjament escolar:

* S’atendran amb diligència, celeritat i imparcialitat les denúncies que es presentin.
* S’aplicaran les mesures disciplinàries corresponents quan els fets acreditats i veraços siguin constitutius d’una infracció sancionable.
* Es donarà suport i s’assessorarà les víctimes mitjançant l’orientació i la derivació als organismes i recursos que hi ha en aquesta matèria.

Si el mitjà utilitzat és el telèfon mòbil o l’ordinador (missatges de text, e-mail, xarxes socials, etc.), estaríem parlant de ciberassetjament. En aquest cas, l’agressor s’empara en l’anonimat i això porta la víctima a desconfiar de tothom. A més a més, l’efecte expansiu de la xarxa fa que l’acció adquireixi una dimensió exponencial. En aquest cas se seguirà el mateix protocol.

La comissió de convivència serà l’encarregada d’impulsar els aspectes preventius de l’assetjament escolar.

Cal:

Fer una tasca específica de sensibilització respecte de l’assetjament escolar, de les seves conseqüències i de les eines per identificar, notificar i aturar les conductes de discriminació o abús.

Fer saber a l’alumnat que mantindrem una postura de tolerància zero enfront qualsevol tipus de conducta d’assetjament.

Realitzar seguiments del clima relacional de l’aula.

Treballar per crear un clima de rebuig a les conductes d’assetjament, mitjançant tutories en les quals s’abordi el problema de manera indirecta (estudi de casos, dilemes morals, etc.)

Implicar l’alumnat en la creació d’un marc protector, preventiu i corrector de l’aïllament i victimització (tutories entre iguals, alumnat ajudant, equip de mediació, etc.).

Educar en la gestió positiva dels conflictes.

Desenvolupar programes d’educació socioemocional per facilitar l’expressió dels sentiments i ser capaç d’empatitzar amb l’assetjat.

Proposar estratègies metodològiques que ajudin a cohesionar el grup (mètodes cooperatius, etc.).

Fer campanyes de difusió (xerrades, representacions teatrals, vídeos, fullets, etc.) per tal que tots els membres de la comunitat educativa tenguin clar que el maltractament no és acceptable i que, comunicar-lo, és una acció justa.

S’ha de preveure un sistema de notificació de l’assetjament: bústies (físiques o virtuals), persones responsables (tutors, equip directiu, orientació, etc.),

És essencial aconseguir una bona cohesió als grups i al centre per tal que hi hagi bones relacions i evitar que hi hagi alumnes que es trobin aïllats dins el grup i, per tant, puguin ser víctimes potencials d’assetjament

El professorat ha de ser un exemple i no ha de mostrar mai indiferència envers els comentaris despectius, de burla, o els senyals incipients d’assetjament o violència

És necessària la formació de tota la comunitat educativa en els aspectes esmentats per millorar la convivència.

El centre ha de preveure i planificar aquestes accions dins el pla de formació del centre.

# 9. PROTOCOL D’ACTUACIÓ DAVANT UN POSSIBLE ASSETJAMENT ESCOLAR.

Podem parlar d’assetjament escolar si es donen les circumstàncies següents:

* Conductes d’agressió física, verbal o relacional cap a un o diversos alumnes.
* Manteniment en el temps.
* Desequilibri de poder: l’alumne o alumna es troba en situació d’evident inferioritat respecte d’un grup d’alumnes.
* Intenció d’humiliar o d’agredir l’alumne o alumna que se sent victimitzat.

Si es dona el cas, s’ha de seguir aquest protocol:

**1. NOTIFICACIÓ**

**Coneixement de la situació i comunicació inicial.**

Qualsevol membre de la comunitat educativa que tingui coneixement evident d'una situació d'intimidació o assetjament sobre algun alumne/a, o consideri l'existència d'indicis raonables, ho posarà immediatament en coneixement del tutor/a de l'alumne/a, d'algun professor/a i d'algun membre de l'equip directiu.

La direcció ha de posar en marxa el protocol.

El centre ha de tenir un registre d’actuacions i un imprès de notificacions.

El mateix dia, la direcció ha de parlar amb el coordinador de convivència i designar un referent.

Si és un cas greu, s’ha de notificar al Departament d’Inspecció Educativa.

Si hi ha delicte, s’ha de notificar a les forces i cossos de seguretat.

(Totes les actuacions realitzades fins al moment quedaran arreplegades en un informe escrit que quedarà dipositat a l’arxiu d’incidències del/de la cap d'estudis).

**2. DETECCIÓ**

En no més de quatre dies el professor referent ha de dur a terme les accions següents:

S’ha d’entrevistar amb el possible assetjat i, si és menor d’edat, amb la família.

S’ha de coordinar amb el tutor o tutora perquè estigui assabentat i posi mesures d’observació i protecció.

Ha de parlar amb un grup d’alumnes de la classe que ajudaran en el cas.

**3. PRIMERA REUNIÓ DE GESTIÓ DEL CAS**

A la reunió hi han d’assistir un representant de l’equip directiu, del departament d’orientació (cas que n’hi hagi), el referent i el tutor o tutora. També hi poden assistir altres professionals quan el referent així ho consideri.

S’ha de valorar si és un cas d’assetjament i de quin tipus i decidir les mesures d’intervenció i comunicar-ho al Departament d’Inspecció Educativa.

Si no és un cas d’assetjament, s’han de proposar les mesures previstes al pla de convivència i al decret 121/2010 de drets i deures.

**4. SEGONA REUNIÓ DE GESTIÓ DEL CAS**

El referent ha de convocar una reunió de l’equip de gestió del cas un cop feta la darrera reunió amb l’alumne que pateix. A la reunió hi han d’assistir un representant de l’equip directiu, del departament d’orientació, el referent i el tutor o tutora.

**5. INTERVENCIÓ**

El referent s’ha d’entrevistar individualment amb els alumnes que molesten per tal d’aturar l’assetjament.

No ha de jutjar o acusar, sinó ajudar que es responsabilitzin del que han fet i facin propostes de canvi.

En el cas que no s’impliqui o no accepti la seva responsabilitat se li han d’aplicar altres mesures previstes al pla de convivència o al Decret 121/10.

Hi ha d’haver una segona entrevista amb l’assetjat per comprovar que s’ha aturat l’assetjament

El referent ha de convocar una segona reunió de l’equip de gestió del cas per revisar les actuacions i valorar la situació un cop fetes les intervencions. Es poden donar diferents situacions:

* Tancament positiu: si s’atura l’assetjament
* Tancament negatiu: si l’assetjament no s’atura. S’ha de derivar aleshores a recursos externs al centre de caire social, sanitari i/o judicial.

**Tancament definitiu per part de la direcció**

Una vegada fet el tancament el referent ha d’elaborar un informe amb el suport de l’equip de gestió del cas. Aquest informe ha de descriure les actuacions fetes i els resultats obtinguts. El director o directora ha de trametre aquest informe de tancament a l’inspector o inspectora del centre.

En tot cas, aquest és un resum del protocol de conselleria, que trobareu a l’annex 2.

# 10. SEGUIMENT I AVALUACIÓ DEL PLA DE CONVIVÈNCIA.

La Comissió de convivència elaborarà un informe a final de cada curs escolar (febrer-juny pels cursos d'ESPA i quadrimestrals i juny pels cursos anuals) que recollirà les incidències produïdes en aquest període, les actuacions dutes a terme i els resultats obtinguts. Una còpia es remetrà juntament amb la memòria de final de curs al Servei d'lnspecció Educativa.

# ANNEXOS

Falten annexos o links a normatives CAIB